stanford-oval/wikipedia huggingface dataset:
יחסי צרפת–קובה
יחסים תרבותיים

צרפת פתחה בקובה שני סניפים של "אליאנס פראנסז" להוראת השפה הצרפתית והפצתה בקובה, הסניפים נמצאים בהוואנה ובסנטיאגו דה קובה והם פופולריים באופן יחסי למוסדות אחרים במדינה (12,000 סטודנטים בשני הסניפים). הרשויות הקובניות סיפקו לצרפת ארמון מפואר שהפך למטה החדש של אליאנס פרנסייז הוואנה. הארמון נחנך בנוכחות נשיא צרפת ב-11 במאי 2015.
יאן בדנארק

יאן קספר בדנארק (בפולנית: Jan Kacper Bednarek; נולד ב-12 באפריל 1996) הוא כדורגלן פולני המשחק בעמדת הבלם בסאות'המפטון ובנבחרת פולין.
קריירת מועדונים

בדנארק התחיל את הקריירה שלו במחלקת הנוער של לך פוזנן. ב-23 בספטמבר 2013 בדנארק ערך את הופעת הבכורה שלו בקבוצה הבוגרת בניצחון 0–2 נגד פיאסט גילוויציה. בעונת 2015/2016 הושאל לגורניק לצ'זנה, ובסיום העונה חזר לפוזנן.
ב-1 ביולי 2017 בדנארק חתם לחמש שנים בסאות'המפטון מהפרמייר ליג תמורת 5 מיליון פאונד. רק, ב-14 באפריל 2018 בדנארק ערך את הבכורה שלו בקבוצה בהפסד 2–3 לצ'לסי.
ב-1 בספטמבר 2022 הושאל לאסטון וילה.
קריירה בינלאומית

ב-4 בספטמבר 2017 בדנארק ערך את הופעת הבכורה שלו בנבחרת פולין בניצחון 0–3 נגד קזחסטן. בדנארק נכלל בסגל הנבחרת לקראת מונדיאל 2018, בו כבש את שער הבכורה שלו בנבחרת בניצחון 0–1 נגד יפן ב-28 ביוני.
נכלל בסגל נבחרת פולין לטורניר מונדיאל 2022.
אליהו דוד רבינוביץ' תאומים

| --- | --- |

 לידה:  4 ביוני 1843 ו' בסיוון ה'תר"ג האימפריה הרוסית פיקלייאי (אנ'), האימפריה הרוסית
 פטירה:  8 בפברואר 1905 (בגיל 61) ג' באדר א' ה'תרס"ה האימפריה העות'מאנית ירושלים, האימפריה העות'מאנית
 כינוי:  האדר"ת
 מקום קבורה:  ישראל הר הזיתים, ירושלים
 תקופת הפעילות:  ? – 8 בפברואר 1905 
 בת זוג:  פיגא מינא
 שם השושלת:  משפחת רבינוביץ' תאומים 
 אב:  בנימין רבינוביץ' 
 צאצאים:  ישראל שמעון רבינוביץ' תאומים 
 
 תפקידים נוספים:  ראש ישיבה 
 
הרב אליהו דוד רבינוביץ' תאומים (האדר"ת; 4 ביוני 1843, ו' בסיוון ה'תר"ג, פיקעלין – 8 בפברואר 1905, ג' באדר א' ה'תרס"ה, ירושלים), היה רבן של הערים פוניבז' ומיר שבליטא ובסוף ימיו הרב של ירושלים.
ביוגרפיה

האדר"ת נולד בחג השבועות בשנת ה'תר"ג, יחד עם אחיו התאום הרב צבי יהודה, בעיירה פיקעלין (Pikeliai) שבליטא (אז חלק מהאימפריה הרוסית), לרב בנימין רבינוביץ' ולאשתו טויבא. כשהיה בן חמש שנים נפטרה אם המשפחה, והאב נאלץ לגדל את בניו לבדו. בהיותו בן תשע עברה המשפחה לעיר שיללה, שם כיהן אביו ברבנות. בגיל שלוש עשרה עד חמש עשרה חיבר עם אחיו-תאומו את החיבור "שבת אחים" על כללי הש"ס. ביומנו התבטא האדר"ת ביחס לאחיו: "אהבת עולם אהבתיו ממש כנפשי". איתו חיבר גם את החיבור "בני בנימין".
ב-1860, כשהיה בגיל 16, עברה המשפחה לעיר אריוגלה שבמרכז ליטא, שם החל האדר"ת בכתיבת חידושים על הרמב"ם בשם "מעשי למלך". כתיבת חידושים אלו נמשכה עד שנת ה'תרס"ב, בשתי מחברות. בי"ח באלול ה'תר"ך השתדך עם בתו של אריה לייב חזן מפוניבז' הרבנית פיגא מינא. בחול המועד סוכות ה'תרכ"א עקר מבית אביו אל בית חותנו. הוא למד בקלויז בפוניבז', והעיד על עצמו: "חזרתי על כל הש"ס במרוצה וזכרוני קלט בעה"י את הכל". בחודש אדר חזר אל בית אביו, אשר בינתיים עבר לשמש כרב העיר ווילקומיר.
בשנתיים הראשונות לנישואיו חלה במחלת עיניים שממנה התקשה להתרפא, והעיד על עצמו כי "שתי שנים רצופים שלא יכולתי ללמוד, וכמעט שלא למדתי מאומה". הוא עיין וכתב באותה תקופה בשיטת הפלפול, ולדבריו "זאת הייתה לי בנקל, לאשר לא יכולתי לעיין בשקידה". בשנת ה'תרל"ג הוצעה לו כהונת רבנות העיירה פיקעלין, עיירת נערותו, אך הוא סירב, משום שחשש מהקפדתו של הרב המכהן אשר חלה בשיתוק. מספר פעמים נוספות הוצעו לו משרות רבנות ברוסיה ולא הסתייע הדבר. בחורף ה'תרל"ד נולדה בתו אסתר פריידל.
ביוגרפיה > ימי רבנות פוניבז'

לאחר שתלמידו של הרב ישראל מסלנט, הרב הלל מיליקובסקי, עזב את רבנות פוניבז' בתום חמש שנות כהונה, התמנה האדר"ת בגיל עשרים ותשע כרבה של העיר תחתיו. בתקופת כהונתו שם הרבה לדאוג לצורכי הנזקקים ונסע בעצמו כדי לאסוף תרומות עבורם. כאשר הוזמן לכהן ברבנות העיר ורשה, ויתר על ההצעה מאחר שהיה צריך לפרוע את חובותיו לאנשים שלווה מהם כדי לפרנס את עניי העיר. משכורתו הרבנית הייתה מצומצמת ומשפחתו חיה בתנאים קשים. כמה מילדיו מתו ממחלות עקב חוסר אמצעים.
בראשית שנת ה'תרמ"ג שוב הוצעה לו משרת רבנות ווילקומיר, עיירת רבנות אביו האחרונה. הוא שעה להפצרות בני פוניבז' שהציעו להכפיל כמעט את משכורתו, ונשאר בקהל עדתו. גם לאחר מכן היה מצבו דחוק. במקרה אחד לא קיבל משכורת של כמה חודשים ונאלץ להפסיק לקבל אנשים בחג הסוכות, כדי להסב את תשומת לב הקהילה למצבו הקשה. בשנת ה'תרמ"ו התחתנה בתו, אלטה בת-שבע, עם הרב אברהם יצחק הכהן קוק. היא נפטרה כעבור שלוש שנים והוא כתב לרב קוק כי צר לו להפסיד את קשר המשפחה איתו ועל כן הוא מציע לו להשתדך עם אחייניתו. הרב קוק קיבל את ההצעה ונשא את רייזא רבקה, בת אחיו של האדר"ת, הרב צבי יהודה רבינוביץ' תאומים.
ביוגרפיה > ימי רבנות מיר

לאחר 18 שנות רבנות בפוניבז', נעתר האדר"ת בל"ג בעומר ה'תרנ"ג לתושבי מיר לקבל את רבנות עיירתם.
ביוגרפיה > ימי רבנות ירושלים

לאחר ששימש שבע שנים כרב במיר נקרא על ידי הרב שמואל סלנט, שהיה כבר מבוגר מאוד וראייתו נחלשה, לשמש כעוזרו ברבנות ירושלים, על מנת שימלא את מקומו לאחר פטירתו. האדר"ת עלה לארץ בשנת ה'תרס"א, אולם נפטר כעבור ארבע שנים, עוד בחייו של הרב סלנט, בג' באדר א' ה'תרס"ה. התבטא שקיצרו את ימיו בכך שמיקמו את דירתו ממול להר הבית, מרוב צער שהוסב לו בכל פעם שהבחין בחורבנו.
ביוזמת האדר"ת הוקם עירוב בין העיר העתיקה בירושלים לשכונות החדשות מחוץ לחומה, והוא אף מימן מכיסו האישי בסתר את הוצאות הקמת העירוב.
ביוגרפיה > פטירתו

בג' באדר א' ה'תרס"ה לפנות בוקר, הרופאים פתחו במאמצי החייאה לאדר"ת, לאחר מאמצי ההחייאה האדר"ת פקח את עיניו, קרא את פרשיות התפילין ונפטר מיד, בטרם האיר הבוקר.
הנהגתו

במשך כמה עשרות שנים נהג ללכת במהלך היום עם תפילין קטנות. היה לוקח איתו לנסיעות ברכבות קונטרסים של תפילת הדרך לחלק לנוסעים. הקפיד לקרוא קריאת שמע כמה דקות לפני הנץ החמה, כוותיקין, אף בקיץ, אף שבמקום מגוריו בליטא זהו זמן מוקדם מאוד.
חיבר את החיבור האוטוביוגרפי "נפש דוד" על הנהגותיו ואורחות חייו, שם נראית הקפדתו על פרטים קטנים. הוא מספר כי בליל הסדר היה מתרגש מאוד בפסקה "והיא שעמדה" ופורץ בבכי על הייסורים שעבר עם ישראל ועל החסדים שגמל עמם הקב"ה, "עד שבושתי מבני ביתי". כשגר מול מקום המקדש בירושלים אמר כי הדבר מקצר את ימיו, בכל פעם שהוא רואה את מקום המקדש חרב.
צאצאיו

ארבעה בנים של האדר"ת האריכו ימים אחרי פטירתו. אחד מהם, הרב אברהם משה רבינוביץ, היה מזכירו של גיסו הראי"ה קוק הוציא לאור את שני כרכי חוקת משפט. בן אחר, ישראל שמעון רבינוביץ' תאומים היה גם חתנו של הרב קוק וראש המועצה הראשון של בת ים.
אשתו פיגא מינא נפטרה בראשית 1918 בכפר סבא לאחר שהוגלתה עם יהודי תל אביב יפו בידי הטורקים
הנצחתו

על שמו נקראת ישיבת אדר"ת בבת ים. עיריית ירושלים קראה על שמו רחוב בשכונת קריית שמואל.
הרב קוק חיבר לזכרו את הספר אדר היקר.
ספריו

כתב למעלה מ-120 ספרים. רק שניים מהם הודפסו בחייו. בשנים האחרונות מודפסים רבים מספריו על ידי מכון אהבת שלום ומכונים נוספים.
להלן רשימה חלקית של ספריו:
את דבר המשפט - חידושים על טור חושן משפט, בתוך הטור בהוצאת אל המקורות, ה'תשי"ט
אחרית השנים - על מצוות וידוי מעשר, יצא בחייו, ווארשא, ה'תרנ"ג בהסכמתו בכדי שלא יגלו שהוא המחבר ובהסכמת רבי יחיאל מיכל אפשטיין בעל ערוך השולחן והנצי"ב מוולוז'ין ויצא במהדורה נוספת על ידי מכון אהבת שלום
אהלי דוד - שו"ת
אוזני דוד (כמה כרכים)
אוזני ירושלים, מכון אהבת שלום
אותו אדבר - ביאור לכל המקומות שדורשים חז"ל "אותו ולא אותה"
אור חדש על הארץ - ציוני הש"ס על פי א"ב
אלה יעמדו, מכון אהבת שלום
בן יכבד אם - חידושי תורה על המשניות שנתחדשו לו ביום הזיכרון וביום הילולא של אמו מעלת טויבא רבינוביץ תאומים שנפטרה בי"ד באלול
בן יכבד אב - חידושי תורה על המשניות שנתחדשו לו ביום הזיכרון וביום הילולא של אביו
בחלום אדבר - ענייני חזיונות בלילה וחידושי תורה שנתחדשו לו בחלום
בני בנימין - הערות וחידושי תורה על סדר משנה תורה לרמב"ם, חובר יחד עם אחיו, הרב צבי יהודה
ברכת הפסח - על מסכת פסחים והלכות פסח
גפן אדרת - חידושי תורה על ש"ס בבלי וירושלמי (כמה קבצים)
גפן אדרת - חידושי תורה על הספרי
הר המוריה, מכון אהבת שלום
השג יד - על ספר ידות נדרים
זהב שב"א - על תוספות הר"ש משאנץ למסכת פסחים, ירושלים, ה'תשט"ו
זכר למקדש - על מצוות הקהל, יצא בחיי המחבר בעילום שמו תחת הכינוי "פלאי" (ועם הסכמתו והסכמת הרב יוסף דב הלוי סולובייצ'יק בעל בית הלוי והרב שמואל מוהליבר), וורשא, ה'תרמ"ט
זכור לדוד, מכון אהבת שלום, ה'תשס"ח
זכר דבר - יצא על ידי מכון אהבת שלום, ירושלים, ה'תשס"ד
חרושת אבן
חשבונות של מצווה - יצא על ידי הרב שמואל ברוך גנוט. בהוצאת מכון ירושלים, ה'תשס"ה
יוסף דעת (על יו"ד)
יגדיל תורה (חידושי האדר"ת בבטאון זה), יצא לאור בעריכת הרב שמואל ברוך גנוט, בהוצאת מכון ירושלים
ילקוט דוד, מכון אהבת שלום, ה'תשס"ז
כלי הרועים
ליל שימורים
למוד ערוך
מגילת סימנים
מטע אדר - שו"ת
מכשירי מצווה - על תרי"ג מצוות
מענה אליהו - ספר שו"ת, יצא על ידי ישיבת אור עציון, ה'תשס"ג
משנת חסידים (על ספר חסידים)
מעשי למלך - חידושי תורה על רמב"ם. יוצא לאור בהמשכים בכתב העת "האוצר"
נפש דוד - קונטרס הנהגות, בסוף סדר אליהו יצא בעריכת הרב משה צבי נריה
סדר אליהו - אוטוביוגרפיה, יצא על ידי מוסד הרב קוק, ה'תשמ"ד.
סדר פרשיות - על פרשות השבוע, יצאו בינתיים על ספרי בראשית, שמות וויקרא - בהוצאת מכון ירושלים וישיבת בית אל, ה'תשס"ד, בעריכת הרב הראל כהן, הרב בנימין זלצמן והרב שמואל ברוך גנוט
סוכת דוד- לקט חידושי האדר"ת בענייני חג הסוכות, בתוספת ציונים ומבואות, הערות והארות, על ידי הרב יעקב צבי גנוט, הוצאת המחבר, ה'תשפ"ה.
עובר אורח  - חידושי תורה שנתחדשו בשיחות בין המחבר לגדולי ישראל בשבתם אצלו (יצא לאור לראשונה מכתב ידו ב-8 בינואר 2003 אור לה' בשבט ה'תשס"ג על ידי הרב דניאל ביטון ראש מכון המאו"ר להוצאה לאור של כתבי הראשונים והאחרונים)
קבא דקשיתא- ק"ג שאלות שכתב האדר"ת ואביו רבי בנימין, יצא לאור בתוספת ציונים ומקורות, תירוצים ונידונים על ידי הרב יעקב צבי גנוט, הוצאת המחבר, ה'תשפ"ה.
קול עלה נידף
רח"ש דבר טוב
שבח נעורים
שבת אחים - חידושי תורה יצא לאור על ידי מכון אהבת שלום (חיבר עם תאומו)
שונה הלכות
שיחת תלמידי חכמים
שמור את הדבר - ביאור דרשות חז"ל שכל מקום שכתוב 'דבר' הוא מלשון דיבור
תפארת בנים
תפילת דוד, יצא לאור על ידי מכון אהבת שלום
מאמר 'את' שבתורה המעט הוא אם רב'- בטאון תבונות, אלעד ה'תשס"ח, בעריכת הרב יעקב צבי גנוט
שתי תשובות בעניין כלאיים ושמיטה
לקריאה נוספת

סדר אליהו - יומנו האישי-אוטוביוגרפי של האדר"ת, ירושלים תשמ"ד וירושלים תש"ע (מהדורה מצונזרת)
הרב אברהם יצחק קוק, אדר היקר - ספר לזכרו
שלמה אלברט, אדרת אליהו, תולדותיו, ירושלים תשס"ג
הרב משה צבי נריה, 'חותנו של הרב - נפש דוד: לדמותו של הגאון האדר"ת זצ"ל', ליקוטי הראי"ה, כרך ג, ירושלים תשע"ה, עמ' 236–250
הערות שוליים

↑  כך מסקנתו של הרב הראל כהן, במאמר אדר האדר"ת, ובהערה 5 שם. זאת אף על פי שהאדר"ת עצמו (סדר אליהו, עמ' 17, וכן בתצלום כתב ידו בפתח הספר) כותב שנולד בתר"ה. תאריך זה אינו מתיישב עם עובדות שסיפר על עצמו במקומות אחרים ועם עדויות של אחרים אודותיו, שמהן כאמור עולה שנולד בתר"ג.
↑  מבוא לספר מעשי למלך, בתוך "האוצר" גיליון ג', אייר ה'תשע"ז
↑  ראו: רו"מ, פאניוועז, המליץ, 14 בינואר 1890, עמ' 12
↑  הרב ישעיהו הדרי בשם הרב שלמה זלמן אוירבך, בתוך שיחה על הרב חרל"פ
↑  מתוך תיאור חתנו, הראי"ה קוק בספרו אדר היקר
↑  הרב אברהם משה רבינוביץ תאומים ז"ל, הצופה, 6 במאי 1962
↑  כאן
↑  רן אהרנסון ושי כנעני,'"`UNIQ--nowiki-00000007-QINU`"'סיפורי מצבות: הגירוש הגדול מיפו ומתל אביב, בבלוג "עונג שבת", 19 באוגוסט 2022
↑  רחוב האדרת, באתר עיריית ירושלים
↑  ספרים נוספים נזכרים בהקדמה לספרו "זהב שבא" על תוספות הרשב"א לפסחים
↑  ראה אדרת אליהו
↑  חבל נחלתו יח, יב
↑  על שם הפסוק בספר ישעיה (ישעיהו פרק לג פסוק ח); נָשַׁ֣מּוּ מְסִלּ֔וֹת שָׁבַ֖ת עֹבֵ֣ר אֹ֑רַח הֵפֵ֤ר בְּרִית֙ מָאַ֣ס עָרִ֔ים לֹ֥א חָשַׁ֖ב אֱנֽוֹשׁ
| --- | --- |
בקרת זהויות :  NLI: 987007491748305171  GND: 136531369  ISNI: 0000 0001 1615 1549  LCCN: n84190298  NLA: 35683557  Trove: 1041035  VIAF: 30948556   WorldCat (עם VIAF): 30948556 
מצבתו של הרב אליהו דוד רבינוביץ' תאומים בבית הקברות בהר הזיתים
ג'ק אנטונוף

| --- | --- |

אנטונוף, 2014
 לידה:  31 במרץ 1984 (בן 40) ברגנפילד, ניו ג'רזי, ארצות הברית
 שם לידה:  ג'ק מייקל אנטונוף
 מוקד פעילות:  ארצות הברית 
 תקופת הפעילות:  מ-2000
 מקום לימודים:  Solomon Schechter Day School of Bergen County, בית ספר המקצועי לילדים 
 סוגה:  אינדי-פופ  רוק אלטרנטיבי  הגל החדש  סינת'פופ  אינדי רוק  פאוור פופ
 שפה מועדפת:  אנגלית 
 כלי נגינה:  גיטרה 
 בן או בת זוג:  מרגרט קוואלי (2023–?)  לינה דנהאם (?–2018) 
 פרסים והוקרה:  פרס גראמי למפיק השנה, לא קלאסי (2022)  פרס גראמי למפיק השנה, לא קלאסי (2023)  פרס גראמי למפיק השנה, לא קלאסי (2024) 
 פרופיל ב-IMDb
 
ג'ק מייקל אנטונוף (באנגלית: Jack Michael Antonoff; נולד ב-31 במרץ 1984) הוא זמר, כותב שירים ומפיק אמריקאי-יהודי. אנטונוף הוא הסולן של להקת האינדי בליצ'רס והגיטריסט והמתופף של להקת פאן. בעברו גם היה הסולן של להקת האינדי רוק סטיל טריין. בנוסף לעבודתו עם להקות אלו אנטונוף גם שימש ככותב שירים ומפיק של אמנים רבים ביניהם טיילור סוויפט, לורד, לנה דל ריי, הצ'יקס ועוד. במהלך הקריירה שלו היה מועמד לפרס גלובוס הזהב וזכה ב-8 פרסי גראמי, ביניהם פעמיים בפרס "מפיק השנה".
בנוסף לכך, הוא הקים פסטיבל מוזיקה בשם Shadow of The City אשר מתקיים בניו ג'רזי.
ראשית חייו

אנטונוף נולד ב-31 במרץ 1984 בניו ג'רזי כילד השני במשפחה בת 3 ילדים של שירה (וול) וריק אנטונוף. הוא אחיה הצעיר של מעצבת האופנה רייצ'ל אנטונוף ובנוסף הייתה לו אחות בשם שרה אך היא נפטרה מסרטן המוח, בגיל 13 כשאנטונוף היה בתיכון. אנטונוף אמר שהקריירה שלו הושפעה רבות ממנה בדרכים שונות.
אנטונוף הוא יהודי. הוא גדל בניו מילפורד בניו ג'רזי ובוודקליף לייק, ניו ג'רזי ולמד בבית הספר היסודי על שם סולומון שכטר.
בתיכון הוא ואחותו נסעו למנהטן כדי ללמוד בבית הספר המקצועי לילדים. במהלך שנת הלימודים השנייה שלו בתיכון הוא הקים להקת פאנק רוק עם כמה ילדים מבית הספר בשם "Outline" והם אף הוציאו מיני-אלבום על ידי חברת תקליטים של חבר בשנת 2000.
קריירה מוזיקלית > סטיל טריין

בשנת 2002 אנטונוף וחברו סקוט אירבי רניאר הקימו את הלהקה כאשר אנטונוף מונה להיות הסולן שלה. בהמשך הם צירפו את מטיאס גרובר בתור מתופף. בנוסף הם שכנעו שניים מחבריהם מלהקה אחרת לעזוב את הקולג' ולחבור אליהם. הלהקה השיגה חוזה עם חברת התקליטים "Drive-Thru Records". בעקבות כך הלהקה החלה להיות פופולרית בפסטיבלים.
קריירה מוזיקלית > פאן

בשנת 2008 נייט רוס החל בהקמת להקת פאן כאשר רוס הציע לאנטונוף להצטרף ללהקה. בעקבות כך הלהקה הוציאה את אלבום הבכורה שלה בשנת 2009, Aim and Ignite. בהמשך היא הוציאה את אלבומה השני Some Nights, אשר היווה את הפריצה שלה. האלבום הגיע למעמד של פלטינה משולשת בארצות הברית ולמעמד זהב ומעלה בעוד 9 מדינות נוספות. מתוך האלבום יצא להיט הענק "We Are Young" אשר הגיע למעמד פלטינה או יותר ב-12 מדינות שונות (כולל מעמד יהלום בארצות הברית) ודורג כשיר ה-29 המצליח ביותר בארצות הברית בעשור השני של המאה ה-21 וכשיר ה-112 המצליח ביותר בהיסטוריית המדינה. שיר הנושא של האלבום גם הפך ללהיט ענק כאשר דורג בעשרים העליונים של מדינות רבות בעולם ובמצעדי סוף שנה של מדינות רבות ובנוסף גם הוכתר כשיר ה-396 מצליח ביותר בארצות הברית, שם הגיע למעמד של 7 פלטינות. השיר "Carry On" גם יצא כסינגל מתוך אותו אלבום והגיע למעמד פלטינה כפולה במדינה. זהו גם היה אלבומם האחרון של הלהקה.
קריירה מוזיקלית > בליצ'רס

בפברואר 2014, הכריז אנטונוף כי הוא מקים להקה חדשה בשם בליצ'רס אשר הוא יהיה הסולן שלה. אנטונוף אמר כי ההחלטה על הקמת ההרכב הגיע אחרי 10 שנים היה בהשראת חייהם של בני נוער בפרברים ובסרטיו של ג'ון יוז. שירי האלבום נכתבו בעיקר במחשב נייד בחדר המלון של אנטונוף בזמן שהיה בסיבות הופעות עולמי עם להקת פאן. השיר הראשון עם ההרכב היה השיר "I Wanna Get Better" אשר זכה לשבחים רבים.
קריירה מוזיקלית > רד הירס

ביוני 2016, הקים הרכב חדש בשם "רד הירס" ביחד עם ביחד עם היוצרים סאם דיו וסונווייב. ללהקה יצא לאור אלבום בכורה תחת שמם ב-16 באוגוסט אותה בהוצאת RCA.
עבודתו בפרויקטים אחרים > טיילור סוויפט

אנטונוף היה שותף לכתיבה ולהפקה של שיר בשם "Sweeter than Fiction" שנכתב עבור הסרט "צ'אנס אחרון" ואותו ביצעה במקור טיילור סוויפט. את השיר כתב אנטונוף בדירה שלו לאחר ששאב השראה משיחה שהייתה לו עם סוויפט על מוזיקה שהם אהבו מסרט מסוים. אנטונוף החל להתכתב עם סוויפט באי-מייל והשניים החליפו רעיונות לגבי כתיבת השיר.
בנוסף השניים כתבו והפיקו את השירים "Out of the Woods",‏ "I Wish You Would" ו-"You Are in Love" שנכנסו לאלבומה 1989. השיר
"Out of the Woods" נכנס למקום ה-20 במצעד האמריקאי הרשמי והגיע למעמד פלטינה במדינה. האלבום עצמו הפך לאלבום המצליח ביותר של סוויפט ולאלבום הנמכר ביותר בארצות הברית בשנת 2014. סוויפט אמרה כי "You Are in Love" נכתב בהשראת קטע גיטרה אותו הקליט אנטונוף בטלפון שלו. סוויפט ששמעה את הקטע שאלה אותו אם היא יכולה לפתח את זה לשיר ובכך השניים החלו לעבוד על השיר עד שסיימו להכין אותו בשלמותו.
ב-2016 אנטונוף וסוויפט, ביחד עם סאם דיוו כתבו את השיר "I Don't Wanna Live Forever" שימש לפסקול של הסרט "חמישים גוונים של אופל", אותו בצעה סוויפט עם הזמר זאין מאליק ואותו הפיק אנטונוף עצמו. השיר הפך ללהיט ענק כאשר נכנס לעשרים העליונים של 35 מדינות שונות והגיע למעמד פלטינה או יותר ב-15 מדינות שונות.
בשנת 2017 יצא השיר "Look What You Made Me Do" אותו הפיקו וכתבו ביחד עם מספר אנשים נוספים. השיר זכה להצלחה רבה כאשר הגיע לעשרים העליונים ב-42 מדינות שונות, הגיע למעמד פלטינה או יותר ב-10 מדינות שונות ולמעמד זהב ב-4 מדינות נוספות והתברג במצעדי סוף שנה של 14 מדינות שונות. הוא שימש בסופו של דבר כסינגל הראשון מתוך אלבומה השישי Reputation. בנוסף לשיר הזה אנטונוף וסוויפט כתבו והפיקו את השירים: "Getaway Car",‏ "Dress",‏ "This Is Why We Can't Have Nice Things",‏ "Call It What You Want" ו-"New Year's Day" שנכנסו גם הם לאלבומה השישי. "Call It What You Want" הגיע למעמד זהב בארצות הברית. באופן כללי האלבום זכה להצלחה רבה כאשר מכר 4.5 מיליון עותקים נקיים, הגיע למעמד פלטינה או יותר ב-9 מדינות ולמעמד זהב בעוד 6 מדינות נוספות והוכתר כאלבום ה-62 המצליח ביותר בארצות הברית בעשור השני של המאה ה-21.
בשנת 2019 יצא אלבומה השביעי Lover, אשר אנטונוף היה שותף לכתיבה של 8 שירים מהאלבום והיה שותף להפקת 11 מהם (כולל שיר הנושא של האלבום שהתברג בעשרים העליונים של 19 מדינות והגיע למעמד פלטינה כפולה בארצות הברית והשיר "The Archer").
ב-2020 אנטונוף עבד עם סוויפט על אלבומה השמיני Folklore, ביחד עם ארון דסנר וסוויפט עצמה. אנטונוף היה שותף לכתיבה של 4 שירים באלבום ולהפקת 6 משירי מהאלבום. האלבום זכה להצלחה מסחררת כאשר נכון ל-5 באוקטובר 2020 מכירותיו עומדות על 4 מיליון עותקים ברחבי העולם (במכירות משולבות). בין שירי האלבום עליהם עבד אנטונוף ישנו השיר "Betty" שיצא כסינגל השלישי מהאלבום. באותה השנה יצא אלבומה התשיעי Evermore ובו היה שותף לכתיבה ולהפקת שניים משירי האלבום. האלבום זכה להצלחה כאשר מכר שבוע הבכורה שלו 329 אלף עותקים בארצות הברית במכירות משולבות.
בשנת 2024 היה שותף לכתיבה ולהפקת האלבום The Tortured Poets Department.
עבודתו בפרויקטים אחרים > לורד

בשנת 2017 יצא אלבומה השני של הזמרת לורד Melodrama אשר אנטונוף היה שותף לכתיבה ולהפקה של כמעט כל שירי האלבום, בין היתר גם את השיר "Green Light" אשר הגיע לעשרים העלונים ב-17 מדינות שונות והגיע למעמד זהב או יותר ב-9 מדינות שונות. האלבום זכה לשבחים כאשר דורג ברשימות סוף שנה רבות ובנוסף גם ברשימות סוף עשור בין היתר במקומות כמו ABC News, AllMusic, BBC, בילבורד, אנטרטיינמנט ויקלי, NME ועוד. בנוסף האלבום קיבל מועמדות לפרס גראמי בקטגוריית אלבום השנה והגיע למעמד פלטינה כפולה בניו זילנד. בנוסף, אנטונוף גם הופיע בקליפ לשיר "Green Light" וליווה את לורד בהופעה שלה עם שיר נוסף באלבום.
עבודתו בפרויקטים אחרים > באהבה, סיימון

בנוסף לעבודתו עם אמנים אחרים, אנטונוף שימש כמפיק של הפסקול לסרט ב"באהבה, סיימון". להקתו בליצ'רס עבדו איתו על ארבעה שירים באלבום.
עבודתו בפרויקטים אחרים > לנה דל ריי

אנטונוף היה שותף להפקת אלבומה השישי של הזמרת לנה דל ריי, Norman Fucking Rockwell!. בין היתר הוא היה שותף להפקת השירים "Mariners Apartment Complex" ו-"Venice Bitch" שיצאו כסינגלים מתוך האלבום. האלבום זכה לשבחים ודורג ברשימות סוף שנה רבות ואף במספר רשימות סוף עשור. בנוסף גם היה מועמד לפרס אלבום השנה בטקס פרסי ה-VMA ובטקס פרסי הגראמי וזכה בפרס זה בטקס פרסי ה-NME.
עבודתו בפרויקטים אחרים > פרויקטים אחרים

בנוסף לעבודתו עם אומנים אלו, אנטונוף היה שותף לכתיבת השיר "Brave" של הזמרת שרה ברליס, אשר הגיע למעמד פלטינה משולשת בארצות הברית. השניים הכירו דרך חברה משותפת. בריאיון לבילבורד סיפרה ברליס כי הם ישבו ביחד לארוחת בוקר יום אחד ובעקבות כך הם כתבו את השיר שעוסק באדם הנאבק בלהסתיר את זהותו המינית. השיר בנוסף גם שימש לקמפיין של חברת ווינדוז.
בשנת 2015 פרסם דרך גוגל פליי סדרת דוקו אודות להקת בליצ'רס. הסדרה כללה 6 פרקים שכל פרק היה 15 דקות. הסדרה כללה גם הופעות אורח של אנשים כמו לינה דנהאם, רוזי פרז, אוליביה ויילד ועוד.
בשנת 2017 יצא השיר "Beautiful Trauma", אשר שימש כסינגל השני של האלבום בעל באותו השם של הזמרת פינק. אנטונוף כתב את השיר ביחד עם פינק והפיק אותו. בנוסף באותה שנה יצא האלבום Masseduction של הזמר St. Vincent's אשר אנטונוף היה שותף לכתיבת אחד השירים באלבום.
בשנת 2019 הוא השתתף בכתיבה ובהפקה של האלבום Arizona Baby, של הראפר קווין אבסטרקט.
פרסים והוקרה

במהלך הקריירה שלו זכה אנטונוף ב-8 פרסי גראמי והיה מועמד לפרס גלובוס הזהב.
בשנת 2024 נכלל ברשימת "טיים 100".
| פרס | שנה | קטגוריה | עבור | תוצאה | הפניות |
| --- | --- | --- | --- | --- | --- |
| פרס גראמי | 2013 | האמן החדש הטוב ביותר | פאן | זכייה |  |
| פרס גראמי | 2013 | תקליט השנה | "We Are Young" | מועמדות |  |
| פרס גראמי | 2013 | שיר השנה | "We Are Young" | זכייה |  |
| פרס גראמי | 2013 | הביצוע הטוב ביותר בשיר פופ לצמד או הרכב | "We Are Young" | מועמדות |  |
| פרס גראמי | 2013 | אלבום הפופ עם הביצועים הווקאלים הטובים ביותר | Some Nights | מועמדות |  |
| פרס גראמי | 2013 | אלבום השנה | Some Nights | מועמדות |  |
| פרס גראמי | 2016 | אלבום השנה | 1989 | זכייה |  |
| פרס גראמי | 2018 | אלבום השנה | Melodrama | מועמדות |  |
| פרס גראמי | 2018 | השיר הטוב ביותר שנכתב עבור פלטפורמת מדיה | "I Don't Wanna Live Forever" | מועמדות |  |
| פרס גראמי | 2019 | האלבום האלטרנטיבי הטוב ביותר | Masseduction | מועמדות |  |
| פרס גראמי | 2019 | שיר הרוק הטוב ביותר | "Masseduction" | זכייה |  |
| פרס גראמי | 2020 | אלבום השנה | Norman Fucking Rockwell! | מועמדות |  |
| פרס גראמי | 2020 | שיר השנה | "Norman Fucking Rockwell" | מועמדות |  |
| פרס גראמי | 2020 | מפיק השנה של מוזיקה לא קלאסית | ג'ק אנטונוף | מועמדות |  |
| פרס גראמי | 2021 | אלבום השנה | Folklore | זכייה |  |
| פרס גראמי | 2021 | מפיק השנה של מוזיקה לא קלאסית | ג'ק אנטונוף | מועמדות |  |
| פרס גראמי | 2022 | אלבום השנה | Evermore | מועמדות |  |
| פרס גראמי | 2022 | פרס גראמי לאלבום האלטרנטיבי הטוב ביותר | Daddy's Home | זכייה |  |
| פרס גראמי | 2022 | מפיק השנה של מוזיקה לא קלאסית | ג'ק אנטונוף | זכייה |  |
| פרס גראמי | 2023 | מפיק השנה של מוזיקה לא קלאסית | ג'ק אנטונוף | זכייה |  |
| פרס גראמי | 2024 | הקלטת השנה | "Anti-Hero" (בתור מפיק, טכנאי ומיקסר) | מועמדות |  |
| פרס גראמי | 2024 | אלבום השנה | Did You Know That There's a Tunnel Under Ocean Blvd (בתור מפיק, טכנאי, מיקסר ופזמונאי) | זכייה |  |
| פרס גראמי | 2024 | אלבום השנה | Midnights (בתור מפיק, טכנאי, מיקסר ופזמונאי) | מועמדות |  |
| פרס גראמי | 2024 | שיר השנה | "A&W" (בתור פזמונאי) | מועמדות |  |
| פרס גראמי | 2024 | שיר השנה | "Anti-Hero" (בתור פזמונאי) | מועמדות |  |
| פרס גראמי | 2024 | מפיק השנה, לא קלאסי | ג'ק אנטונוף | זכייה |  |
| פרס גראמי | 2025 | הקלטת השנה | "Fortnight" (בתור מפיק) | מועמדות |  |
| פרס גראמי | 2025 | שיר השנה | "Fortnight" (בתור פזמונאי) | מועמדות |  |
| פרס גראמי | 2025 | שיר השנה | "Please Please Please" (בתור פזמונאי) | מועמדות |  |
| פרס גראמי | 2025 | אלבום השנה | Short n' Sweet (בתור מפיק, טכנאי ומיקסר) | מועמדות |  |
| פרס גראמי | 2025 | אלבום השנה | The Tortured Poets Department (בתור מפיק) | מועמדות |  |
| פרס המוזיקה של בילבורד | 2024 | פזמונאי הוט 100 המוביל | ג'ק אנטונוף|style="background: #FDD; color: black; vertical-align: middle; text-align: center; " class="no table-no2"|מועמדות |  |  |
| פרס המוזיקה של בילבורד | 2024 | מפיק הוט 100 המוביל | ג'ק אנטונוף|style="background: #FDD; color: black; vertical-align: middle; text-align: center; " class="no table-no2"|מועמדות |  | זכייה |
חיים אישיים

בשנת 2012 עזב את בית הוריו ועבר להתגורר עם אחותו בניו יורק. לאחר מכן הוא עבר להתגורר עם לינה דנהאם בברוקלין בתקופה בה השניים היו יחד. לאחר מכן דנהאם עזבה את הבית. נכון לדצמבר 2019 אנטונוף עדיין מתגורר בבית, שם גם יש לו אולפן להקלטת מוזיקה.
אנטונוף ודנהאם החלו לצאת יחד מאפריל 2012 ועד דצמבר 2017. לאחר מכן הם נפרדו והצהירו כי הפרידה הייתה "ידידותית". כשהיה בתיכון ניהל מערכת יחסים עם השחקנית סקרלט ג'והנסון אשר איתה למד באותו תיכון.
בשנת 2014 הוא דיבר על הרצון שלו להביא ילדים לעולם: "זה פשוט נראה כמו הדבר הכי כיף בעולם. מעולם לא פגשתי אנשים שיש להם ילדים והם לא הסתכלו עליי במבט של זה הדבר הכי גדול שקרה לי אי פעם. אני כבר בן 30, אני לא בן 24 או 22, אני לא בשלב שאני יכול לדבר על זה כאילו זה יהיה בעתיד, אני עכשיו כבר בעתיד."
אנטונוף התחיל לצאת עם השחקנית מרגרט קוואלי ב-2021. הם התחתנו בלונג ביץ' איילנד שבניו ג'רזי ב-19 באוגוסט 2023.
בנוסף אנטונוף דיבר על ההתמודדות שלו עם דיכאון, חרדה והפרעה טורדנית-כפייתית. הוא אמר שבשביל להתמודד עם הדיכאון הוא פגש אנשים אחרים שסבלו מדיכאון, וזה גרם לו לרגיש פחות מפוחד ולבד. בנוסף הוא לוקח תרופות שמסייעות לו להתמודד נגד חרדה. הוא גם סובל ממיזופוביה בעקבות דלקת ריאות שחלה בה ב-2011. אנטונוף טען כי הרופא שלו אמר לו לעשות ריצה באופן יומי על מנת להתמודד עם הבעיה, אך הוא סירב לכך.